stanford-oval/wikipedia huggingface dataset:
The Optimist
Kappaleet

32.63n 117.14w (intro) – 1.16
Leaving It Behind – 4.28
Endless Ways – 5.49
The Optimist – 5.37
San Francisco (instrumental) – 4.59
Springfield – 5.49
Ghosts – 4.17
Can't Let Go – 5.00
Close Your Eyes – 3.38
Wildfires – 5.39
Back to the Start – 11.42
Arvostelut

Imperiumi: 9/10
Kaaoszine:
Soundi:
Aiheesta muualla

The Optimist Discogsissa. (englanniksi)
Albumi The Optimist Encyclopaedia Metallum -sivustolla (englanniksi)
Toisessa maailmansodassa kaatuneiden puna-armeijalaisten muistomerkki Narvassa

Muistomerkki
Toisessa maailmansodassa kaatuneiden puna-armeijalaisten muistomerkki Narvassa on neuvostoliittolaisten sotilaiden muistomerkki Narvassa. Muistomerkki on rakennettu betonista ja monumentin päällä oleva tähti on valmistettu pronssista. Muistomerkki sijaitsee Narvan kaupungissa Itä-Virumaan maakunnassa Virossa lähellä Venäjän rajaa. Muistomerkki on kolme metriä korkea.[lähde? ] Narvan neuvostomonumentti on yksi harvoista neuvostomonumenteista, jotka ovat Virossa säilyneet ehjinä.
16. elokuuta 2022 Viron pääministeri Kaja Kallas ilmoitti Narvasta ja Narva-Jõesuusta poistettava seitsemän neuvostomonumenttia, mukana lukien Kaatuneiden puna-armeijalaisten muistomerkki.
Tilta Killinen

Matilda (Tilta) Josefina Killinen, o.s. Lagus, (3. tammikuuta 1850 Isokyrö – 5. huhtikuuta 1937 Kuopio) oli suomalainen kuurojenkoulun opettaja ja oppikirjantekijä.
Killisen vanhemmat olivat lukkari Claes Wilhelm Lagus ja Gustava Elisabet Berlin. Hän oli vuodesta 1873 naimisissa Kuopion kuuromykkäinkoulun johtajan, valtiopäiväedustaja Kustaa Killisen kanssa. Heidän poikiaan olivat arkkitehti Väinämö Killinen ja ministeri, pääjohtaja Ilmari Killinen. Tytär oli laulajatar Tellervo Killinen (Laurila).
Killinen valmistui Jyväskylän seminaarista 1873. Hän teki opintomatkoja kuurojenkouluihin ulkomaille. Hän toimi opettajana ensin Kokemäen 1. kansakoulussa 1873–1880, sitten Kuopion kuuromykkäinkoulussa vuodesta 1885. Samalla hän toimi laulunopettajana Kuopion suomalaisessa tyttökoulussa vuosina 1880–1915. Hän opetti myös Steniuksen lastenkoulussa. Hän hoiti Kuopion kuuromykkäinkoulun johtajan virkaa useaan otteeseen miehensä sijasta tämän ollessa valtiopäivillä Kuopion kaupungin edustajana tai ulkomailla.
Julkaisut

Tilta Josefina Killinen: Lasku-harjoituksia kuuromykkäin kouluja varten. 1–3.Kuopio: 1896.
Thomas Learmont

Learmont kohtaa haltioiden kuningattaren. Katharine Cameronin piirros 1900-luvun alusta.
Thomas Learmont (n. 1220–1298) oli skotlantilainen laird ja profeetta. Häntä pidetään keskienglanniksi kirjoitetun Tristanin legendan version, Sir Tristremin, kirjoittajana.
Keskiaikaisissa Learmontin elämään liittyvissä tarinoissa kerrotaan, että hän sai profetoimisen lahjan sen jälkeen, kun haltioiden maan kuningatar oli kutsunut hänet luokseen. Samalla Learmont menetti kykynsä valehdella. Walter Scott kirjoitti laajennetun version Learmontin tarinasta vuonna 1802.
Venäläisen Lermontov-suvun perimätiedon mukaan he ovat Thomas Learmontin jälkeläisiä. Suvun tunnetuin jäsen oli runoilija Mihail Lermontov.
Tone Wieten

| Mitalit | Mitalit | Mitalit |  |
| --- | --- | --- | --- |
|  Tone Wieten vuonna 2018. |  Tone Wieten vuonna 2018. |  Tone Wieten vuonna 2018. |  |
Maa:   Alankomaat
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | pariaironelonen |  |
|  Kultaa | Pariisi 2024 | pariaironelonen |  |
|  Pronssia | Rio de Janeiro 2016 | kahdeksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Ottensheim 2019 | pariaironelonen |  |
|  Kultaa | Belgrad 2023 | pariaironelonen |  |
|  Pronssia | Aiguebelette 2015 | kahdeksikko |  |
| EM-kilpailut  | EM-kilpailut  | EM-kilpailut  |  |
|  Kultaa | Luzern 2019 | pariaironelonen |  |
|  Kultaa | Poznań 2020 | pariaironelonen |  |
|  Hopeaa | Varese 2021 | pariaironelonen |  |
|  Hopeaa | Bled 2023 | pariaironelonen |  |
|  Pronssia | Račice 2017 | kahdeksikko |  |
Tone Wieten (s. 17. maaliskuuta 1994) on alankomaalainen soutaja. Hän on pariaironelosen kaksinkertainen olympiavoittaja ja kaksinkertainen maailmanmestari.
Wieten aloitti arvokisauransa kahdeksikossa. Hän saavutti pronssia MM-kilpailuissa 2015, Rio de Janeiron olympialaisissa 2016 ja EM-kilpailuissa 2017. Vuonna 2018 hän kilpaili perämiehettömässä nelossa, jossa hän sijoittui EM-kilpailuissa viidenneksi ja MM-kilpailuissa neljänneksi.
Wieten on vuodesta 2019 alkaen soutanut pariaironelosessa. Hän voitti vuonna 2019 Dirk Uittenbogaardin, Abe Wiersman ja Koen Metsemakersin kanssa sekä Euroopan- että maailmanmestaruuden. Vuonna 2020 he voittivat Euroopan-mestaruuden. Vuonna 2021 he jäivät EM-kilpailuissa Italian takana hopealle, mutta Tokion olympialaisissa he voittivat kultaa 1,72 sekunnin erolla Ison-Britannian hopeajoukkueeseen.
Wieten palasi arvokilpailuihin vuonna 2023. Tuolloin hän saavutti EM-hopeaa Finn Florijnin, Simon van Dorpin ja Koen Metsemakersin kanssa. MM-kilpailuissa Alankomaat voitti kultaa muutoin samalla kokoonpanolla, mutta van Dorpin tilalle oli tullut Leonard van Lierop. Vuonna 2024 venekunta oli voittoisa jo maailmancupissa. Pariisin olympialaisissa he voittivat kultaa 2,40 sekunnin erolla Italiaan.
Thorsten Schmitt

| Mitalit | Mitalit | Mitalit |  |
| --- | --- | --- | --- |
|  Thorsten Schmitt |  Thorsten Schmitt |  Thorsten Schmitt |  |
Maa:  Saksa
Miesten yhdistetty
| MM-kilpailut  | MM-kilpailut  | MM-kilpailut  |  |
|  Hopeaa | Val di Fiemme 2003 | joukkuekilpailu |  |
Thorsten Schmitt (s. 20. syyskuuta 1975 Villingen-Schwenningen, Länsi-Saksa) on saksalainen entinen yhdistetyn kilpailija.
Schmitt oli saavuttamassa joukkuekilpailun hopeamitalia Val di Fiemmen maailmanmestaruuskilpailuissa 2003.
Schmitt sijoittui urallaan maailmancupin osakilpailuissa neljä kertaa kymmenen parhaan joukkoon. Paras sijoitus tuli Liberecin normaalikilpailusta tammikuussa 2002, jolloin hän sijoittui viidenneksi.
Thorsten Schmittin pikkuveli Martin on menestynyt mäkihyppääjä.
Aiheesta muualla

Thorsten Schmittin kotisivut (Arkistoitu – Internet Archive) (saksaksi)
The Intergalactic Collection

| The Intergalactic Collection m-flo |
| --- | --- | --- |

Kokoelmalevyn tiedot
 Julkaistu: 5. maaliskuuta 2003
 Formaatti: CD
 Tyylilaji: j-pop, hip hop, R&B ym.
 Levy-yhtiö: Avex Trax (Rhythm Zone)
m-flon muut julkaisut
| Expo bōei robotto Gran Sonik 2001 | The Intergalactic Collection 2003 | Astromantic 2004 |
The Intergalactic Collection ～Gyarakore～ (jap. The Intergalactic Collection ～ギャラコレ～) on japanilaisen hip hop -yhtyeen m-flon ensimmäinen kokoelma-albumi. Se julkaistiin 5. maaliskuuta 2003 yli vuoden hiljaiselon jälkeen.
Albumi koostuu kahdesta CD-levystä. Ensimmäinen levy sisältää kappaleita vuosilta 1999–2001. Kappaleet valittiin muun muassa fanien keskuudessa järjestetyllä äänestyksellä. Toinen, lyhyempi levy sisältää remiksin ”Come Again... and Again!” ja muita harvinaisempia kappaleita yhtyeen indie-kaudelta.  Albumi julkaistiin yhtyeen laulajan Lisan lähdön jälkeen; se tarjoaa katsauksen yhtyeen tuotantoon kolmijäsenisenä muttei vielä paljasta uutta laulajaa. Arvostelijan mukaan m-flon menestyksen syy oli j-pop-hittikappaleiden tuottaminen hip hop- ja klubimusiikin pohjalta: ”[...] albumia kuunnellessa voi huomata, kuinka yhtyeen alkuaikojen vahva hip hop -soundi muuntuu vähitellen kiilotetummiksi ja valmiimmiksi pop-melodioiksi.” Tässä suhteessa ”Come Again” -kappaletta voitaneen pitää vedenjakajana.
Ensimmäisen levyn kappaleista ”Mirrorball Satellite 2012”, ”Flo Jack” ja ”One Sugar Dream” eivät sisältyneet yhtyeen kummallekaan aiemmalle studioalbumille. Lisäksi kappale ”Quantum Leap” on remiks-versio albumilta The Replacement Percussionists.
Kappaleet

Levy 1
The Intergalactic Collection – 0.42  [välisoitto]
How You Like Me Now? – 5.32
Mirrorball Satellite 2012 – 4.11
Quantum Leap – 3.29  [DJ Watarai Remix]
The Cat Walk – 0.29  [välisoitto]
Flo Jack – 5.11
Chronopsychology – 3.48
Hands – 5.08
Come Back to Me – 4.48
The PR – 0.54  [välisoitto]
Prism – 4.32
Been So Long – 5.51
The Intermission – 0.25  [välisoitto]
Orbit-3 – 4.47
L.O.T. (Love or Truth) – 6.10
One Sugar Dream – 5.09
Come Again – 5.53
The New Vocal – 0.32  [välisoitto]
Bonus-CD
Come Again... and Again! – 4.41
The Way We Were – 4.15  [feat. Ceybil Jefferies]
The Rhyme Brokers – 5.26
Incognito – 4.05
Lähde:
Tietoisuuskynnys

Tietoisuuskynnys tarkoittaa hetkeä, jolloin kohde tulee tietoisen havaitsemisen piiriin. Kun kohde ylittää tietoisuuskynnyksen, siitä voidaan tehdä tietoinen havainto. Tietoisuuskynnys siis ylittyy vasta sillä hetkellä, kun ihminen on tietoinen havaitsemastaan asiasta.
Thorvald Erichsen

Thorvald Erichsen: Omakuva, noin 1888.
Thorvald Erichsen (1868–1939) oli norjalainen taidemaalari. Hän aloitti ensin lakiopinnot mutta keskeytti opiskelun ja ryhtyi opiskelemaan taidetta Bergslienin taidekoulussa ja Kristianian taide- ja käsityökoulussa. Myöhemmin Erichsen siirtyi Kööpenhaminaan, jossa Kristian Zahrtmann oli hänen opettajansa ja vaikutti huomattavasti hänen taiteeseensa. Hän sai vaikutteita myös vanhemmasta ulkomaisesta taiteesta, johon hän tutustui Pariisissa ja Italiassa.
Varhaisemmissa teoksissaan Erichsen on naturalisti, esimerekkeinä  Syystunnelma ja Vaagelainen maisema, mutta 1900-luvulla  hän alkaa kiinnittää päähuomionsa värien käsittelvyn. Hänen tunnetuimpia teoksiaan tältä myöhemmältä kehityskaudelta ovat Alaston mies ja kaksi naista, Alastomia ihmisiä jumalan ympärillä sekä joukko värikkäitä, ekspressionistiseen tyyliin maalattuja maisemia.
«Metsä» (1900).
Oluf Wold-Torne interiöörissä (1901).
«Gudrun riippumatossa», (1916).
«Ikkuna», (1918).
«Tuuli», 1920.
Aiheesta muualla

Kuvia tai muita tiedostoja aiheesta Thorvald Erichsen Wikimedia Commonsissa
Thomas Lindahl

Thomas Lindahl (s. 1953 Malmö) on ruotsalainen säveltäjä.
Lindahl opiskeli musiikkitiedettä ja sävellystä. Hän on työskennellyt 1980-luvun alusta saakka säveltäjänä, tuottajana ja sovittajana. Lindahlin tuotantoon kuuluvat muun muassa oopperat Inte alla tjuvar kommer för att stjäla (1999), Min mamma är en drake (2011) ja Karlsson på Taket (2011). Lindahl oli Göteborgin oopperan residenssisäveltäjä vuosina 2011–2012. Hän on säveltänyt musiikin myös lukuisiin elokuviin (kuten Åken maailma ja Lassen kesäloma) ja televisiosarjoihin. Lindahl opetti elokuvamusiikkia Kulturama-oppilaitoksessa vuosina 2010–2018. Hän on Euroopan elokuva-akatemian jäsen ja tuli hyväksytyksi Ruotsin säveltäjäliiton jäseneksi vuonna 2004.
Aiheesta muualla

Thomas Lindahl Internet Movie Databasessa. (englanniksi)
Steelfest Open Air

| Steelfest Open Air |
| --- | --- |
 Steelfestin logo
Tyyppi:  Musiikkifestivaali
Päivämäärä:  toukokuu
Järjestämistiheys:  vuosittain
Tapahtumapaikka:  Villatehdas
Paikkakunta:  Hyvinkää
Ensimmäisen kerran:  2012 (avoimena tapahtumana)
Järjestäjä:  Jani Laine
Kotisivut
Steelfest Open Air tai Steelfest on Hyvinkään Villatehtaalla pidettävä kaksipäiväinen extreme metaliin, erityisesti death metaliin ja black metaliin keskittyvä festivaali. Tapahtuman osallistujamäärä on rajattu 1 500 festivaalivieraaseen päivässä.
Historia

Steelfest oli alun perin seitsemän henkilön järjestämä yksityistapahtuma. Tapahtumaa järjestettiin neljänä vuonna, kunnes viidentenä vuonna tapahtuma muuttui varsinaiseksi festivaaliksi ja avautui myös ulkopuoliselle yleisölle vuonna 2012.
Historia > 2012

Festivaali järjestettiin 18.–19. toukokuuta. Esiintyjinä olivat  muun muassa Azaghal, Impaled Nazarene ja Deathchain. Osallistujamäärä oli noin 2 500.
Historia > 2013

Festivaali järjestettiin 24.–25. toukokuuta. Esiintymislavoja oli kaksi, joista toinen sijoitettuna sisätiloihin. Samalla festivaali muuttui vain täysi-ikäisille sallituksi tapahtumaksi. Esiintyjinä oli yhteensä 31 yhtyettä, muun muassa Belphegor, Horna, Necromancer ja Mayhem. Osallistujamäärä oli noin 3 000.
Historia > 2014

Festivaali järjestettiin 16.–17. toukokuuta. Tapahtuma oli loppuunmyyty. Esiintyjinä olivat muun muassa Mustan Kuun Lapset ja Vader.
Historia > 2015

Festivaali järjestettiin 15.–16. toukokuuta. Tapahtuma oli lähes loppuunmyyty muutama viikko ennen tapahtumaa. Esiintyjiä oli yhteensä 24.
Historia > 2016

Festivaali järjestettiin 20.–21. toukokuuta. Esiintyjiä oli 26. Hieman teemasta poiketen festivaaleilla esiintyi myös Bat & Ryyd. Muita esiintyjiä olivat muun muassa Mörbid Vomit ja Saturnian Mist. Festivaali päättyi Gorgorothin esiintymiseen.
Aiheesta muualla

Villatehdas
Tietojen palautus

Tietojen palautuksella tarkoitetaan toimenpidettä, jossa kiintolevyltä, muistikortilta, nauhalta, levykkeeltä tai muulta vastaavalta tallennusmedialta palautetaan teknisesti tiedostoja tai tietoa.
Kiintolevyn tietojen palautus tapahtuu puhdastilassa, joissa erilaiset luokitukset määräävät tilan puhtauden. Kiintolevyn tietojen palautukseen soveltuvat puhdastilat ovat vähintään puhdastilaluokkaa Class M 3.5, jolloin kuutiojalassa ilmaa on maksimissaan 100 partikkelia (koko >0,5µm). Puhdastila on ylipaineistettu ympäristöönsä nähden. Ilmastoinnin ja suodattimien avulla pyritään ylipaineistamaan tila mahdollisimman laminaarisestiselvennä. Normaalisti tietojen palautus tehdään korjaamalla kiintolevyn piirilevy, moottori tai lukupää.
Tommy Gunn (täsmennyssivu)

Tommy Gunn on hahmo elokuvassa Rocky V.
Tommy Gunn voi viitata myös:
Tommy Gunn (pornonäyttelijä)
Tommy Gunn (artisti)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tommy Gunn”, voi hakea sivunnimihaulla, laajalla sivunnimihaulla tai tekstihaulla.
Tommy Henrich

Tommy Henrich vuonna 1949.
Thomas David ”Tommy” Henrich (20. helmikuuta 1913 – 1. joulukuuta 2009) oli yhdysvaltalainen baseballpelaaja, joka vaikutti koko MLB-uransa (1937–1950) New York Yankeesissa.
Henrichin uran keskeytti tilapäisesti palvelu toisessa maailmansodassa vuosina 1943–1945. Hän palasi vuonna 1946. Hän oli sarjan all star -pelaaja vuosina 1942 ja 1947–1950.
Henrich toimi myöhemmin valmentajana New York Yankeesissa, New York Giantsissa ja Detroit Tigersissä.
Simon Després

| Simon Després |
| --- | --- |

Henkilötiedot
Syntynyt: 27. heinäkuuta 1991 (ikä 33) Laval, Quebec, Kanada
Kansalaisuus:   Kanada
Jääkiekkoilija
Lempinimi:  Horse
Pelipaikka:  puolustaja
Maila:  vasen
Pituus:  194 cm
Paino:  99 kg
Pelaajaura
Pääsarjaura:  2011–
Aik. seurat:  Pittsburgh Penguins (NHL) Wilkes-Barre/Scranton Penguins (AHL) Anaheim Ducks (NHL) San Diego Gulls (AHL) HC Slovan Bratislava (KHL) Laval Rocket (AHL) Kölner Haie (DEL) IK Oskarshamn (SHL) Eisbären Berlin (DEL) Villacher SV (ICEHL)
NHL-varaus:  30. varaus, 2009 Pittsburgh Penguins
Simon Després (s. 27. heinäkuuta 1991 Laval, Quebec, Kanada) on kanadalainen jääkiekkopuolustaja. Pittsburgh Penguins varasi hänet 30. pelaajana NHL:n varaustilaisuudessa 2009. Peruspuolustajan vahvuuksia ovat fyysinen peli ja  syöttötaito. Hän pitää esikuvanaan Detroit Red Wingsin Pavel Datsjukia.
Ura

Després pelasi vuodet 2007–2011 QMJHL:n Saint John Sea Dogsissa. Kaudeksi 2011–2012 hän siirtyi NHL-seura Pittsburgh Penguinsiin, mutta pelasi suurimman osan ensimmäisestä sopimuskaudestaan AHL:n Wilkes-Barre/Scranton Penguinsissa.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Buffalo 2011 | jääkiekko |  |
Després pelasi alle 20-vuotiaiden MM-kilpailuissa vuonna 2011 ja voitti hopeaa.
Després pelasi myös alle 18-vuotiaiden MM-kilpailuissa vuonna 2009.
Tekijä XIII

| --- | --- |
Tekijä XIII, A1-polypeptidi

Tunnisteet
EC-numero: 2.3.2.13
Tietokannat
KEGGt: KEGG
Entrez: 2162
OMIM: 134570
UniProt: P00488
| --- | --- |
Tekijä XIII, B-polypeptidi

Tunnisteet
Tietokannat
Entrez: 2165
OMIM: 134580
UniProt: P05160
Hyytymistekijä XIII on ihmisten ja monien muiden eläinten veressä oleva inaktiivinen tsymogeeni. Se katkeaa aktiiviseksi tekijäksi XIIIa, joka on osa veren hyytymistä. Monista hyytymistekijöistä poiketen XIIIa on transglutaminaasi. Se tuottaa verkkosidoksia verihyytymän muodostavien fibriinien välille. Sidokset vahventavat hyytymää. XIII tunnetaan myös nimellä fibriiniä stabiloiva tekijä.
Tarkemmin ottaen XIII:t koostuvat kahden XIIIA-entsyymin ja kahden ei-entsymaattisen XIIIB-proteiinin (näiden geenit ovat F13A1 ja F13B vastaavasti) yhdistelmistä eli ne ovat heterotetrameerejä (XIIIA2B2). Näiden XIIA:t aktivoituvat trombiinien avulla, jolloin XIIIB:t irtoavat. Jäljelle jääneet XIIIA2-homodimeerit katalysoivat verkkosidosten muodostusta. Myös XIIIA2- ja XIIIB2-dimeereitä ilmenee kehossa eri kudoksissa, mutta nämä eivät tiettävästi osallistu hyytymiseen.
Geenit

Ihmisillä XIIIA:n geeni on F13A1. Se on kromosomissa 6 kohdassa 6p24–25. Sen pituus on noin 160 kiloemäsparia (kbp). Siinä on 14 intronia ja 15 eksonia. mRNA on 3.9 kbp, jossa on 84 bp 5' transloitumaton alue (5' UTR) ja 1.6 kbp 3' transloitumaton alue.
F13A1-geenin eksoneista osa koodaa samoja proteiinidomeeneja. Eksoni(t) numero
1 koodaa 5' transloitumatonta aluetta
2 koodaa aktivaatiopeptidiä
2–4 koodaavat β-voileipädomeenia
4–12 koodaavat aktiivisen kohdan omaavaa domeenia
12–13 koodaavat β-tynnyridomeenia 1
13–15 koodaavat β-tynnyridomeenia 2
Ihmisillä XIIIB:n geeni on F13B. Tämä on kromosomissa 1 kohdassa 1q31–32.1. Sen pituus on noin 28 kbp. Siinä on 11 intronia ja 12 eksonia. mRNA on 2.2 kbp. Eksoni 1 koodaa 5' transloitumatonta aluetta ja eksonit 2–12 koodaavat kymmentä eri sushidomeenia.
Rakenteet

Ihmisillä XIIIA:n massa on noin 83 kDa ja siinä on 731 aminohappoa. Se koostuu 4:stä proteiinidomeenista (suluissa aminohappojen numerot N-terminaalista lukien):
aktivaatiopeptidi (1–37)
β-voileipädomeeni (38–184)
aktiivinen kohta (185–515), jossa C314, H373, D396 ja W279 osallistuvat katalyysiin
β-tynnyri 1 (516–628)
β-tynnyri 1 (629–731)
Ihmisillä XIIIB on glykoproteiini. Sen massa on noin 80 kDa, josta 8.5 % on hiilihydraateista. Siinä on 641 aminohappoa. Siinä on 10:n samankaltaista domeenia, joita kutsutaan sushi- tai GP-I-domeeneiksi. Kussakin on noin 60 aminohappoa ja 2 sisäistä disulfidisidosta.
XIIIA ja XIIIB tuottavat vereen XIIIA2B2-heterotetrameerejä, jotka osallistuvat veren hyytymiseen. Tetrameerissä XIIB:t ympäröivät kehämäisenä rakenteena keskiössä olevaa XIIA-dimeeriä. Veressä on myös paljon ei-entsymaattisia XIIIB-monomeerejä. Verihiutaleiden ja tiettyjen muiden solujen solulimassa on XIIIA2-homodimeereitä, mutta nämä eivät osallistu hyytymiseen.
Kun tekijä XIII aktivoituu XIIIa:ksi, kustakin XIIIA:sta katkeaa niiden R37–G38 välinen peptidisidos trombiinin vaikutuksesta. Tällöin aktivaatiopeptidi poistuu kustakin.
Toiminta

Ihmisillä XIIIA:t muodostuvat pääosin luuytimessä ja XIIIB:t maksassa. Nämä proteiinit päätyvät vereen ja tuottavat tetrameerisiä XIIIA2B2-komplekseja, joiden pitoisuus veriplasmassa on 14–28 mg/l ja puoliintumisaika 9–14 vrk.
Veressä XIIIA2B2 juuttuu fibriinihyytymään, jossa veren trombiini aktivoi sen. Veren kalsiumin läsnä ollessa XIIIB:t poistuvat. Jäljelle jää aktivoitu XIIIA2-dimeeri, joka tuottaa fibriinien välille verkkosidoksia hyytymää siten vahvistaen. Entsyymi on transglutaminaasi, joten se tuottaa eri fibriinien lysiinien ja glutamiinien välille niitä yhteen liittäviä isopeptidisidoksia.
Aktivoitu dimeeri inaktivoituu hajoamalla proteolyyttisesti esimerkiksi plasmiinin, antitrombiinin tai kudostekijätien estäjän (TFPI) avulla. Ei-proteolyyttinen estäjä on α2-makroglobuliini.
Mutaatiot

Tekijän XIII puutos johtuu joko XIIIA:ta tai XIIIB:tä koodaavien geenien mutaatioista, jotka heikentävät XIII:n toimintakykyä. Molemmat periytyvät autosomaalisesti ja resessiivisesti. Mutaatiot aiheuttavat verenvuototaudin. Mutaatiotyyppejä tunnetaan useita ja niistä johtuva puutos luokitellaan XIIIA:n tai XIIIB:n puutokseksi. Näistä edeltävällä on 2 alatyyppiä: tyypin 1 puutos johtuu XIIIA:n toiminnan heikkoudesta ja tyypin 2 niiden vähäisestä lukumäärästä. Joskus puutos johtuu epäsuorista tekijöistä kuten autoimmuunisairauksista tai lääkkeistä – nämä tekijät lisäävät XIIIA:n ja/tai XIIIB:n kulutusta tai vähentävät niiden tuottoa.
Mutaatioperäiset XIII:n puutokset ovat usein vakavampia kuin muissa perinnöllisissä verenvuototaudeissa. XIII-mutaatiot aiheuttavat vakavimmillaan verenvuotoa jo pian syntymän jälkeen, sillä noin 57 %:lla ilmenee runsasta verenvuotoa napanuoran leikkauskohdasta. Yleisiä oireita ovat muun muassa ihonalaiset, lihasten sisäiset ja pääkallon sisäiset verenvuodot. Puutoksessa ilmenee lievän ja vakavan verenvuodon jaksoja. Kuolleisuus on perinnöllistä puutosta potevilla usein suurta eritoten pään sisäisten verenvuotojen takia. Leikkausten yhteydessä voi ilmetä vakavaa verenvuotoa. Keskenmenon todennäköisyys on puutosta potevilla jopa 80 %.
Ihmisen XIIIA-homodimeeri (PDBID: 1EVU). Aktivaatiopeptidi (purppura), β-voileipä (syaani), aktiivinen kohta (vihreä, oranssit ovat aminohapot C314, H373, D396 ja W279), β-tynnyri 1 (sininen) ja β-tynnyri 2 (punainen). "N" ja "C" ovat N- ja C-terminaalit.
Aktivaatiopeptidi (pinkki) poistuu trombiinin (IIa) vaikutuksesta fibriinin läsnäollessa. Sitten XIIIB:t voivat poistua helposti kalsiumin avulla. XIIIA-dimeeri aktivoituu (tekijä XIIIa muodostuu).
Tommy Hilfiger

Tommy Hilfiger
Thomas Jacob ”Tommy” Hilfiger (s. 24. maaliskuuta 1951 Elmira, New York) on yhdysvaltalainen muotisuunnittelija, joka tunnetaan parhaiten Tommy Hilfiger ja Tommy -vaatemerkeistään.
Hilfiger syntyi Elmiran kaupungissa New Yorkin osavaltiossa. Hän on perheen yhdeksästä lapsesta toiseksi vanhin. Hänen isänsä oli jalokivikauppias ja äitinsä sairaanhoitaja.
Vuonna 1969 Hilfiger perusti vaateliikkeen nimeltä People's Place. Liikkeitä oli enimmillään kymmenen, mutta ketju meni konkurssiin vuonna 1975.
Vuonna 1979 Hilfiger muutti New Yorkin kaupunkiin. Liikemies Mohan Murjanin avulla hän julkisti ensimmäisen Tommy Hilfiger -vaatemallistonsa vuonna 1985. Vuonna 1992 yritys listautui pörssiin, ja vuoteen 2004 mennessä sillä oli palveluksessaan yli 5 400 työntekijää.
Sijoitusyhtiö Apax partners osti yrityksen 1,6 miljardilla dollarilla vuonna 2006, ja neljä vuotta myöhemmin Apax myi sen eteenpäin Calvin Kleinin omistajalle, Philips-Van Heusen -yhtiölle kolmella miljardilla dollarilla (2,2 miljardia euroa). Hilfiger jatkaa yhtiön pääsuunnittelijana.
Hilfiger meni naimisiin Susan Cironan kanssa vuonna 1980. He olivat naimisissa 20 vuotta ja saivat neljä lasta. He erosivat vuonna 2000. Vuonna 2008 Hilfiger meni naimisiin Dee Oclepon (syntyjään Deniz Carolina Erbug) kanssa. Heillä on yksi yhteinen poika.
Tornado Alley

Tornadojen yleisin esiintymisalue Yhdysvalloissa
Tornado Alley (suom. tornadokuja) on termi, joka viittaa alueeseen Yhdysvalloissa, jossa tornadot ovat yleisimpiä. Se sisältää suuret alankoalueet Mississippi-, Ohio- ja alemman Missourijoen laaksoissa, kuten myös Yhdysvaltojen kaakkoiset osavaltiot. Vaikka yksikään osavaltio Alaskaa lukuun ottamatta ei ole täysin vapaa tornadoista, ne ovat kaikkein yleisimpiä Suurilla tasangoilla Kalliovuorten ja Appalakkien välisellä alueella, jossa alankoalueet ovat kaikkein tasaisimmillaan ja jossa pohjoisen kylmät ja etelän kuumat ilmamassat siten pääsevät esteettä kohtaamaan.
Tornado Alleyn sydämessä rakennusmääräykset ovat tiukempia kuin muissa Yhdysvaltain osissa vaatien vahvennettuja kattoja ja turvallisempia kiinnityksiä rakennuksen ja perustan välillä. Muita toimintoja ovat myrskykellareiden rakentaminen ja puolustussireenien asentaminen. Tornadoita käsitellään myös paljon mediassa.
Tornes

| Tornes |
| --- | --- |
 Tornes
 Koordinaatit: 62°50′30″N, 7°01′47″E 
Valtio:  Norja
Lääni:  Møre ja Romsdal
Kunta:  Hustadvika
Pinta-ala:  
 – Maa:  0,5 km²
Väkiluku (2023):  534
 – Väestötiheys:  1 068 as./km²
Infobox OKVirheellinen NIMI-arvo: 
Tornes on taajama Hustadvikan kunnassa Møren ja Romsdalin läänissä Norjassa. Taajaman pinta-ala on 0,5 neliökilometriä ja asukasluku 534 vuonna 2023.